Държавен вестник, бр. 47, 2016 г., стр. 25

БРОЙ  47	
Д Ъ Р Ж А В Е Н  В Е С Т Н И К 	
СТР.  25  
ръчително е висшите училища да разработят собствени програми за повишаване на квалифи­
кацията на преподавателите и намаляване на учебната натовареност за сметка на увеличаване 
на участието им в научните изследвания и трансфера на знания и технологии.
Мерки 
1.3.1. Разработване и прилагане на програма за повишаване квалификацията на учени от 
регионите посредством специализации във водещи научни центрове в страната при прилагането 
на европейските принципи за иновативно обучение. 
1.3.2. Проектно финансиране за индивидуални стипендии за изграждане на нови екипи и 
лаборатории или за специализации във водещи научни центрове в страната, в Европа и в други 
региони на света, включително конкурси за реинтеграция или привличане на чуждестранни 
опитни учени за работа в страната. 
1.3.3. Организиране на конкурси и предоставяне на информация за програми за специали­
зации във водещи научни центрове в страната, в Европа и в други региони на света. 
1.3.4. Нормативно регламентиране на учебната натовареност на учените преподаватели във 
висшите училища, осигуряващо времеви ресурси за научноизследователската дейност, както и 
за дейности по трансфер на знания и технологии. 
1.3.5. Нормативно регламентиране на използването на свободна (сабатична) година за спе­
циализация/работа на учените във водещ научен център.
1.3.5. Подпомагане на участието на учените в научни форуми посредством конкурсно про­
ектно финансиране. 
1.3.6. Организиране на лекции на световноизвестни учени при широко централизирано раз­
гласяване на събитието. 
Специфична цел 2. Повишаване на жизнения стандарт и на социалния статус на учените и спе­
циалистите, заети в научноизследователска дейност, посредством осигуряване на адекватно и 
съобразено с постигнатите резултати заплащане, както и на добри условия на труд. 
Дейност 2.1. Въвеждане на система за диференцирано заплащане на учените, включваща два 
компонента: (1) основната работна заплата – с фиксиран размер за отделните научни длъж­
ности, докторанти и постдокторанти в бюджетни научни организации и висши училища; и 
(2) допълнително материално стимулиране (ДМС), обвързано с конкретни научни резултати. 
Мерки 
2.1.1. Приемане на нормативен акт, регламентиращ минималните заплати на учените по 
съответни длъжности, докторантите и постдокторантите в бюджетните научни организации и 
висши училища, както и надбавките за научни степени и механизъм на актуализиране. 
2.1.2. Разработване на система за определяне на разпределението на средствата за ДМС за 
учените по организации въз основа на резултатите от атестацията и прилагането на специфични 
програми, предвидени в стратегията. 
2.1.3. Осъществяване на контрол от страна на държавата и социалните партньори за правил­
ното и ефективното изразходване на средствата, предоставени чрез субсидията за заплащане 
на учените, докторантите и постдокторантите.
2.1.4. Разработване и прилагане на атрактивна система за заплащане на специалистите и 
специализирания помощен персонал, основана на тяхната квалификация и резултатите от дей­
ността им.
Дейност 2.2. Подобряване на условията на труд на учените и специалистите.
Условията на труд в много научни организации и висши училища са далеч под обичайните 
за ЕС. В това отношение са необходими спешни централизирани и децентрализирани мерки.
Мерки
2.2.1. Създаване на смесена комисия с участие на социалните партньори и компетентни ор­
гани, разглеждаща условията на труд, която да предлага аргументирано включване на целеви 
средства в бюджета на съответните организации. 
2.2.2. Одобряване на създаването на нови научни звена/научни центрове единствено ако са 
налице подходящи условия за труд.
Дейност 2.3. Повишаване на обществения престиж на учения и на научноизследователската 
дейност. 
Повишаването на обществения престиж на учения и на научноизследователската дейност 
е свързано с даване на подходяща гласност на труда на учения. Необходимо е обществото и 
държавните органи да осъзнаят ползата от провеждане на научни изследвания в България. За­
това в тази дейност са включени мерки за популяризиране на науката и научните изследвания, 
при които трябва да се акцентира върху подготовката на висококвалифицирани специалисти